Document ID: /roh_data/filtered/Bilingualer_Corpus_interleaved-it-rm.jsonl.gz/1264

This is a text translated from Italian to Rumantsch Grischun.
Il Governo auspica una rielaborazione dell'avamprogetto di ordinanza sui parchi

Nella sua presa di posizione il Governo è dell'opinione che l'ordinanza sui parchi della Confederazione necessiti una rielaborazione e un adeguamento in punti fondamentali. La nuova ordinanza sui parchi intende promuovere l'istituzione di nuovi parchi nazionali, parchi naturali regionali e parchi naturali periurbani. Essa disciplina i requisiti e la procedura per la concessione di aiuti finanziari globali da parte della Confederazione, nonché per il conferimento e l'utilizzo dei marchi protetti Parco e Prodotto. Secondo il Governo, diversi punti dell'avamprogetto sono disciplinati in modo irrealistico e inadeguato. Esso lamenta in particolare lo squilibrio tra protezione e sfruttamento economico, l'assenza di obiettivi e la mancata considerazione dello sfruttamento della forza idrica. Il Governo osserva inoltre che manca la strutturazione dei parchi naturali regionali in zone centrali, zone periferiche e zone di sviluppo e che gli incentivi finanziari sono insufficienti. Esso chiede di rielaborare il progetto e di sottoporlo nuovamente a consultazione.

Secondo il Governo, l'istituzione di parchi di importanza nazionale nel periferico Cantone dei Grigioni con i suoi preziosi elementi paesaggistici e naturalistici è molto importante. Attualmente la Confederazione, tramite il programma di promozione delle strutture Regio Plus, e il Cantone sostengono tre progetti di parco nel Cantone dei Grigioni: Parc Ela (parco naturale regionale), Biosfera Val Müstair (parco nazionale risp. parco naturale con l'obiettivo di ottenere il marchio biosfera dell'UNESCO), Adula (parco nazionale).

Concetto per la creazione di materiale didattico in rumantsch grischun

Il Governo approva l'elaborazione di un concetto per la creazione di materiale didattico per lo studio dell'ambiente locale in rumantsch grischun. Mentre le scuole di lingua tedesca dispongono di una vasta scelta di materiale didattico in tedesco per lo studio dell'ambiente locale nella 1a - 3a classe, finora gli insegnanti romanci hanno dovuto rinunciare a una rispettiva offerta e preparare da sé tutti i contenuti per le lezioni. Nell'ambito del progetto "Rumantsch grischun a scuola", secondo il concetto a partire dall'anno scolastico 2007/08 deve essere messo a disposizione il materiale didattico per le classi inferiori di scuola elementare. Lo studio dell'ambiente locale e l'insegnamento della prima lingua coprono nel ciclo inferiore otto lezioni, ossia il 30 - 36 percento dell'orario di insegnamento. Il primo dei due testi didattici previsti sarà probabilmente pubblicato alla fine del 2008.

Prolungata di due anni la moratoria sui sussidi a impianti scolastici e sportivi nelle scuole

Il Governo grigionese intende prolungare di due anni la moratoria sui sussidi a impianti scolastici e sportivi nelle scuole. Nel quadro del messaggio sul preventivo 2008 sottoporrà al Gran Consiglio una revisione parziale dell'ordinanza sulla rinuncia a sussidi per impianti scolastici e sportivi nel settore delle scuole popolari. Questa revisione parziale prevede di estendere agli anni 2008 e 2009 la moratoria originariamente limitata fino alla fine del 2007.

Nell'ambito del riesame delle strutture e delle prestazioni per il risanamento delle finanze cantonali, nell'agosto 2003 il Gran Consiglio aveva deciso di rinunciare per un determinato periodo al versamento di sussidi a impianti scolastici e sportivi nelle scuole. Nel quadro del progetto LCF II viene attualmente esaminata l'organizzazione dei compiti e delle prestazioni tra Cantone, regioni e comuni. Ciò è associato a una revisione completa della perequazione finanziaria intercomunale, che interessa anche i sussidi cantonali a edifici scolastici e sportivi nel settore delle scuole popolari. La nuova regolamentazione, la cui attuazione è prevista a partire dal 1° gennaio 2010, non è al momento ancora nota. È tuttavia certo che gli attuali sussidi agli investimenti dipendenti dall'oggetto e dalla capacità finanziaria devono essere completamente ristrutturati, ammesso che vengano conservati nella ripartizione dei compiti tra Cantone e comuni. Perciò il Governo non ritiene sensato annullare la moratoria che scadrà alla fine del 2007. Per gli anni 2008 e 2009 verrebbe creata una finestra temporale nella quale i sussidi cantonali verrebbero garantiti secondo il vecchio regime e in sostanza pagati soltanto dopo l'attuazione del progetto LCF II. I problemi transitori e gli obblighi contributivi aumenterebbero.

Il Governo sostiene il controprogetto all'iniziativa popolare "per l'imprescrittibilità dei reati di pornografia infantile"

Il Governo grigionese approva senza riserve l'avamprogetto di modifica del Codice penale svizzero con il quale i vengono prolungati i termini di prescrizione in caso di reati sessuali e gravi reati violenti. Il messaggio è stato elaborato dal Consiglio federale quale controprogetto all'iniziativa "per l'imprescrittibilità dei reati di pornografia infantile". Secondo la controproposta, il termine di prescrizione dei reati sessuali e dei gravi reati violenti commessi da adulti su fanciulli minori di 16 anni deve iniziare a decorrere soltanto a partire dalla maggiore età della vittima. La vittima deve così avere tempo a sufficienza (fino all'età di 33 anni) per elaborare il vissuto prima di dover decidere sulla presentazione di una denuncia penale rispettivamente di un'azione penale.

Per i reati sessuali su fanciulli minori di 16 anni perpetrati da minorenni deve essere mantenuto il sistema attuale. La vittima ha la possibilità di presentare un'azione penale fino al compimento del 25° anno d'età. Il Governo ritiene anche sensata la differenziazione, prevista nell'avamprogetto rispettivamente risultante dal Codice penale minorile, tra autori adulti e autori minorenni, per i quali non è stato proposto un prolungamento del termine di prescrizione.

Il Governo aumenta le tariffe degli spazzacamini

Il Governo grigionese ha approvato la revisione parziale della tariffa degli spazzacamini. L'aumento tiene conto del rincaro intervenuto dall'ultima revisione, nonché delle nuove spese supplementari comprovate che gli spazzacamini devono sostenere per svolgere il loro lavoro. Le tariffe per unità di tempo vengono aumentate del 4,4 percento, mentre il rincaro effettivo dall'ultimo adeguamento è del 4,64 percento. La tariffa degli spazzacamini adeguata sarà valida a partire dal 1° maggio 2007. Le nuove tariffe sono state coordinate tra le assicurazioni fabbricati e le associazioni dei maestri spazzacamini dei Cantoni della Svizzera orientale. La base della tariffa richiesta è costituita dalla più recente "Tariffa indicativa per lavori da spazzacamino" dell'Associazione degli istituti cantonali di assicurazione antincendio. Essa è entrata in vigore il 1° gennaio 2007 d'intesa con il Sorvegliante dei prezzi federale e l'Associazione svizzera dei maestri spazzacamini. Gli aumenti richiesti per i Grigioni rientrano nei limiti di questa tariffa indicativa.

Aumentata l'aliquota di sussidio per le scuole di canto e di musica dei Grigioni

La percentuale di sussidio cantonale alle spese computabili delle scuole di canto e di musica dei Grigioni viene aumentata a partire dal 2007 dall'attuale 20 al 23 percento. Questo è quanto ha deciso il Governo grigionese. Il Governo riconosce il fabbisogno finanziario supplementare comprovato delle scuole di canto e di musica. In considerazione della mutata situazione finanziaria del Cantone, il sussidio cantonale nel preventivo 2007 è stato aumentato da 1,85 mio. a 2,72 mio. di franchi. Questo credito consente di aumentare l'aliquota di sussidio.

Secondo la legge sulla promozione della cultura, le scuole di canto e di musica beneficiano di un sussidio cantonale annuo del 20 - 25 percento delle spese computabili; il sussidio cantonale ammonta però al massimo a due terzi dei contributi versati a una scuola dai comuni o da altri enti di diritto pubblico. Nel 1998 l'aliquota di sussidio era stata fissata al 20 percento a causa della situazione finanziaria allora estremamente difficile.

Dai comuni e dalle regioni

- Arvigo e Selma: viene garantito un sussidio di al massimo 251'809 franchi alle spese per il rinnovo dell'impianto per le acque di scarico.

- Avers: viene approvato un sussidio di al massimo 183'375 franchi per l'ampliamento dell'impianto di depurazione delle acque di scarico Avers - Cresta.

- Cazis: viene concesso un sussidio di 80'000 franchi al progetto di riassetto del terzo bacino nella zona di protezione della natura Monté.

- Felsberg: la legge edilizia viene approvata con riserva.

- Luzein: la revisione totale della pianificazione locale viene approvata con riserve.

- Maladers: Il piano generale di urbanizzazione 1:2'000 Sax viene approvato.

- Nufenen: alle spese per il risanamento della scuola di Splügen aventi diritto a perequazione finanziaria viene concesso un sussidio di al massimo 123'400 franchi dal fondo di perequazione finanziaria intercomunale.

- Rueun: al Comune viene garantito un sussidio di 73'000 franchi alle spese aventi diritto a sussidi per il rinnovo e il potenziamento dell'impianto di approvvigionamento idrico.

- St. Antönien: viene approvato lo sviluppo della strada di collegamento Holzbodenbrücke - Büel, nonché delle strade agricole. Alle spese per il progetto di sviluppo viene versato un sussidio cantonale di al massimo 505'815 franchi.

- Scuol: in seguito alla nuova costruzione del raccordo di Sent, sulla strada di circonvallazione di Scuol la velocità massima viene ridotta da 80 km/h a 60 km/h su un tratto di ca. 900 metri.

- "ewz Alpen-Challenge 2007": gli organizzatori dell'"ewz Alpen-Challenge 2007" vengono autorizzati a svolgere la gara domenica 19 agosto 2007 lungo il percorso con partenza e arrivo a Lantsch/Lenz.

- "Jeantex Tour Transalp": gli organizzatori del "Jeantex Tour Transalp" vengono autorizzati a svolgere la gara martedì 26 giugno 2007 e giovedì 28 giugno 2007 lungo i percorsi da Ischgl a Naturns e da Livigno a Ponte di Legno.

Progetti stradali

Il Governo ha stanziato complessivamente 3'435'000 franchi per la costruzione e il risanamento dei seguenti tratti stradali:

- A13 Strada nazionale: opere da capomastro Grono - confine cantonale

- Strada dell'Engadina: lavori di pavimentazione ponte sull'Inn a Samedan

- Strada per Lüen: opere da capomastro Bawal - Zianos

- Strada per Vals: opere da capomastro ponte sulla Schlechttobel

Organo: Governo

Fonte: it Cancelleria dello Stato dei Grigioni

Data: 26.04.2007

La regenza giavischa ch'il sboz da l'ordinaziun davart ils parcs vegnia surlavurada

En sia resposta da consultaziun exprima la regenza ses avis che l'ordinaziun federala davart ils parcs stoppia vegnir surlavurada ed adattada en tscherts puncts decisivs. L'ordinaziun davart ils parcs duai promover novs parcs naziunals, parcs natirals regiunals e parcs per l'aventura en la natira. Ella regla las pretensiuns e las proceduras per garantir agids finanzials globals da la confederaziun sco er per consegnar e per utilisar ils labels da parcs e da products ch'èn protegids. Per la regenza èn differents puncts dal sboz reglads en moda nunrealistica ed inadattada. Ella crititgescha oravant tut il dischequiliber tranter la protecziun e l'utilisaziun commerziala, la mancanza da finamiras ed il fatg che l'utilisaziun da la forza idraulica na vegn betg resguardada. Ultra da quai constatescha la regenza che la concepziun da parcs natirals regiunals en zonas centralas, en zonas circundantas ed en zonas da svilup manchia e ch'ils stimuls finanzials sajan insuffizients. La regenza propona da surlavurar il project e d'al suttametter da nov per prender posiziun.

Per la regenza è la realisaziun da parcs che han ina impurtanza naziunala da gronda valur per il chantun Grischun perifer cun sias cuntradas e cun sia natira preziusa. Actualmain sustegnan la confederaziun - cun ses program per promover las structuras regio plus - ed il chantun trais projects da parcs en il chantun Grischun: parc Ela (parc natiral regiunal), biosfera Val Müstair (parc naziunal resp. parc natiral cun la finamira da survegnir il label da la UNESCO per biosferas), Adula (parc naziunal).

Concept per meds d'instrucziun en rumantsch grischun

La regenza approvescha l'elavuraziun d'in concept per in med d'instrucziun per l'instrucziun da realias en rumantsch grischun. Entant che las scolas da lingua tudestga han ina gronda tscherna da meds d'instrucziun per l'instrucziun da realias en las 1. - 3. classas, han las persunas d'instrucziun rumantschas stuì renunziar ad ina purschida correspundenta fin oz ed han stuì elavurar sezzas tut ils cuntegns per l'instrucziun. En il rom dal project "rumantsch grischun en scola" ston - tenor il concept - vegnir mess a disposiziun ils meds d'instrucziun per las emprimas classas primaras a partir da l'onn da scola 2007/08. L'instrucziun da realias cumpiglia - en moda interdisciplinara cun l'instrucziun en l'emprima lingua - otg lecziuns sin il stgalim bass, quai vul dir 30 fin 36 pertschient dal temp d'instrucziun. L'emprim dals dus meds d'instrucziun ch'èn planisads duai cumparair previsiblamain la fin da l'onn 2008.

Il moratori per contribuziuns a stabiliments da scola e da sport da scola vegn prolungà per dus onns

La regenza grischuna vul prolungar il moratori per contribuziuns a stabiliments da scola e da sport da scola per dus onns. En il rom da la missiva davart il preventiv 2008 vegn ella a preschentar al cussegl grond ina revisiun parziala da l'ordinaziun davart la renunzia a contribuziuns per stabiliments da scola e da sport da scola en il sectur da la scola populara. Quella prevesa da prolungar il moratori ch'è limità sin la fin da l'onn 2007 per ils onns 2008 e 2009.

En il rom da l'examinaziun da las structuras e da las prestaziuns per sanar las finanzas dal chantun aveva il cussegl grond concludì l'avust 2003 da renunziar a contribuziuns per stabiliments da scola e da sport da scola per in tschert temp. En il rom dal project concernent la lescha davart la gulivaziun da finanzas intercommunala LGF II vegn examinada actualmain l'organisaziun existenta da las incumbensas e da las prestaziuns tranter il chantun, las regiuns e las vischnancas. Quai è collià cun ina revisiun cumplessiva da la gulivaziun da finanzas intercommunala. Pertutgadas da quai èn er las contribuziuns dal chantun als edifizis da scola e da sport da scola en il sectur da la scola populara. La nova regulaziun che duai vegnir realisada il 1. da schaner 2010 n'è actualmain anc betg enconuschenta. Igl è però segir che las contribuziuns d'investiziun vertentas dal chantun ch'èn dependentas da l'object e da la forza finanziala ston vegnir concepidas totalmain da nov, sch'ellas duain insumma vegnir manadas vinavant en il rom da la repartiziun da las incumbensas tranter il chantun e las vischnancas. Pervia da quai n'èsi - tenor la regenza - betg raschunaivel d'abolir il moratori che scada per la fin da l'onn 2007. Uschia vegniss creada ils onns 2008 e 2009 ina perioda, durant la quala vegnissan garantidas contribuziuns chantunalas tenor il sistem vertent, ma che vegnissan pajadas per gronda part pir suenter la realisaziun da la LGF II. Ils problems transitorics e las obligaziuns da contribuziun avertas s'augmentassan.

La regenza sustegna la cuntraproposta tar l'iniziativa dal pievel "per ina surannaziun nunpussaivla da delicts pornografics vi d'uffants"

La regenza grischuna sustegna senza resalvas il sboz preliminar tar la midada dal cudesch penal svizzer, cun il qual duain vegnir prolungads ils termins da surannaziun tar delicts sexuals e tar delicts grevs da violenza. La missiva è vegnida elavurada dal cussegl federal sco cuntraproposta tar l'iniziativa dal pievel "per ina surannaziun nunpussaivla da delicts pornografics vi d'uffants". Tenor la cuntraproposta duai cumenzar la surannaziun da persecuziun en cas da delicts sexuals ed en cas da delicts grevs da violenza da delinquentas e da delinquents creschids vi d'uffants sut 16 onns pir a partir da la maiorennitad da la victima. Uschia duai la victima survegnir temp avunda (fin ch'ella ha 33 onns) d'elavurar quai ch'è capità avant ch'ella sto decider, sch'ella vul inoltrar ina denunzia penala respectivamain in plant penal u betg.

En cas da delicts sexuals vi d'uffants sut 16 onns che vegnan commess da persunas minorennas duai vegnir mantegnì il sistem vertent. La victima ha la pussaivladad d'inoltrar in plant penal fin ch'ella ha cumplenì il 25avel onn da vegliadetgna. La distincziun ch'è previsa en il sboz respectivamain che resulta sin basa dal cudesch penal per giuvenils tranter delinquentas e delinquents creschids e minorens, tar ils quals i na vegn betg proponida ina prolungaziun dal termin, resguarda la regenza er sco raschunaivla.

La regenza augmenta las tariffas per spazzachamins

La regenza grischuna ha approvà la revisiun parziala da las tariffas per spazzachamins. L'augment resguarda la chareschia ch'i ha dà dapi l'ultima revisiun sco er novs custs supplementars cumprovads dals spazzachamins ch'els han da purtar per ademplir lur professiun. Las tariffas per mintga unitad da temp vegnan augmentadas per 4,4 pertschient, entant che la chareschia effectiva importa 4,64 pertschient dapi l'ultima adattaziun da las tariffas. L'adattaziun da las tariffas per spazzachamins vala a partir dal 1. da matg 2007. Las novas tariffas èn vegnidas coordinadas tranter las assicuranzas d'edifizis e tranter las uniuns dals maisters spazzachamins dals chantuns da la Svizra orientala. Las tariffas per spazzachamins che vegnan proponidas sa basan sin la pli nova "tariffa directiva per lavurs da spazzachamin" da l'uniun da las assicuranzas chantunalas cunter fieu. Quella è entrada en vigur il 1. da schaner 2007 en enclegientscha cun la surveglianza federala dals pretschs e cun l'uniun svizra dals maisters spazzachamins. Ils augments da las tariffas che vegnan proponids per il Grischun sa chattan en il rom da questa tariffa directiva.

La tariffa da contribuziun per las scolas da chant e da musica dal Grischun vegn augmentada

La procentuala per la contribuziun chantunala als cust imputabels da las scolas da chant e da musica dal Grischun vegn augmentada dad actualmain 20 sin nov 23 pertschient a partir da l'onn 2007. Quai ha concludì la regenza grischuna. La regenza renconuscha il basegn da finanzas supplementar cumprovà da las scolas da chant e da musica. Resguardond la situaziun finanziala midada dal chantun è vegnida auzada la contribuziun chantunala en il preventiv 2007 dad 1,85 milliuns francs a 2,72 milliuns francs. Quest credit pussibilitescha d'augmentar la tariffa da contribuziun.

Tenor la lescha per promover la cultura survegnan las scolas da chant e da musica ina contribuziun chantunala annuala da 20 fin 25 pertschient dals custs imputabels. Quella dastga importar maximalmain dus terzs da las contribuziuns da las vischnancas u d'autras corporaziuns da dretg public ch'èn participadas ad ina scola. L'onn 1998 era la tariffa da contribuziun vegnida fixada a 20 pertschient pervia da la situaziun da finanzas fitg precara da quel temp.

Da vischnancas e da regiuns

- Arvigo e Selma: Als custs per renovar la serenera vegn garantida ina contribuziun da maximalmain 251'809 francs.

- Avras: Per engrondir la serenera dad Avras - Cresta vegn approvada ina contribuziun da maximalmain 183'375 francs.

- Cazas: Per il project per concepir da nov la terza batschida en il territori per la protecziun da la natira da Monté vegn concedida ina contribuziun dad 80'000 francs.

- Favugn: La lescha da construcziun vegn approvada cun resalva.

- Luzein: La revisiun totala da la planisaziun locala vegn approvada cun resalvas.

- Maladers: Il plan general da furmaziun 1:2'000 Sax vegn approvà.

- Nufenen: Als custs cun dretg da gulivaziun da finanzas che resultan da la sanaziun da la chasa da scola da Spleia vegn garantida ina contribuziun da maximalmain 123'400 francs or da la gulivaziun da finanzas intercommunala.

- Rueun: A la vischnanca vegn garantida ina contribuziun da 73'000 francs als custs cun dretg da contribuziun per renovar e per engrondir il stabiliment dal provediment d'aua.

- St. Antönien: L'amplificaziun da la via da colliaziun Holzbodenbrücke - Büel sco er da las vias champestras vegn approvada. Als custs da quest project d'amplificaziun vegn pajada ina contribuziun chantunala maximala da 505'815 francs.

- Scuol: Perquai che l'access da Sent vegn construì da nov vegn reducida la sveltezza maximala sin il sviament da Scuol dad 80 km/h a 60 km/h, e quai sin ina lunghezza da ca. 900 meters.

- "ewz challenge da las Alps 2007": L'organisatura dal "ewz challenge da las Alps 2007" survegn la permissiun d'utilisar dumengia, ils 19 d'avust 2007, la ruta giavischada cun partenza e cun arriv a Lantsch.

- "Jeantex Tour Transalp": A l'organisatura da la "Jeantex Tour Transalp" vegnì permess d'utilisar la ruta cun partenza e cun arriv ad Ischgl ed a Naturns sco er a Livigno ed a Ponte di Legno mardi, ils 26 da zercladur 2007, e gievgia, ils 28 da zercladur 2007.

Projects da vias

La regenza ha approvà totalmain 3'435'000 francs per construir e per sanar ils suandants trajects da via:

- via naziunala A13: lavurs d'impressari, Grono - cunfin chantunal

- via d'Engiadina: lavurs da cuvrida sin la punt da l'En a Samedan

- via da Lüen: lavurs d'impressari, Bawal - Zianos

- via da Val S. Pieder: lavurs d'impressari, punt dal Schlechttobel

Gremi: regenza

Funtauna: rg chanzlia chantunala dal Grischun

Data: 26.04.2007